सीजन का सबसे ठंडा दिन, पारा 22.2 डिग्री, 5 किमी की गति से चली ठंडी हवा
सर्दी के तेवर फिर से तीखे होने लगे है। देररात तो सर्दी का प्रकोप तेज होने के साथ न्यूनतम तापमान 6 डिग्री के आसपास चल रहा है। वहीं बुधवार का दिन सर्दी के सीजन का सबसे ठंडा दिन रहा। पूरे दिन वातावरण में 5 किमी प्रति घंटे की रफ्तार से चली शीतलहर गर्म कपड़े पहनने के बाद भी लोगों को ठिठुराती रही। गर्मी का अधिकतम पारा भी लुढ़कते हुए अब सीधे 22.2 डिसे पर पहुंच गया।
मौसम विभाग के अब भी यही संकेत हैं कि दो-तीन दिन बाद गर्मी फिर से बढ़ने लगेगी। इसके बाद तापमान के आंकड़े शायद इतने ज्यादा भी नहीं गिरेंगे। नपा चुनावी मतदान की सरगर्मी खत्म होते ही बुधवार को सुबह से शहर भी ठंडा हो गया। खुले माहौल में निकलते ही लोग शीतलहर के प्रभाव से ठिठुरने-कंपकंपाने लगे। धूप सभी के लिए सहारा बनी रही। बड़े-बुजुर्गों को खासकर धूप का सहारा दिया गया, ताकि तेज ठंड के कारण वे बीमार न हो जाएं। इधर स्कूलों में छुट्टियां होने से बच्चों ने भी अपनी-अपनी तरह से सीजन का सबसे ठंडा दिन बिताया। कोई गर्म कपड़े पहनकर घरों में ही परिवारजनों के साथ रहे तो किसी ने दोपहर की सुहानी धूप में छत पर जाकर पतंगबाजी की। शाम पांच बजे बाद वातावरण में फिर से ठंडक घुल गई, जिसका अहसास देररात तक रहा। ठंड बढ़ने पर रबी सीजन को लेकर किसानों के चेहरों पर कुछ राहत आई है।
दिन का 1.01 डिग्री पारा गिरा- मौसम विशेषज्ञ सत्येंद्र धनोतिया बताते है बुधवार को तेज रफ्तार से शीतलहर से अधिकतम तापमान 23.03 से 01.01 डिग्री कम होकर 22.02 डिसे पहुंचा। शहर में यह दिन सर्दी के सीजन का सबसे ठंडा दिन रहा। मंगलवार-बुधवार दरमियानी देररात को भी सर्दी तेज होने से न्यूनतम तापमान बढ़ने की बजाय 06.06 से 00.02 डिग्री कम होकर 06.04 डिसे पर पहुंचा है।
आ गे क्या- धनोतिया के अनुसार 26 दिसंबर के बाद से मौसम में बदलाव शुरू हो जाएगा। नया साल आते-आते गर्मी बढ़ेगी। दिन का अधिकतम तापमान 28-30 तो देररात का न्यूनतम तापमान 9-10 डिसे तक पहुंचेगा।
चार दिनों में ऐसे लुढ़का पारा
तारीख अधिकतम न्यूनतम
20 दिसंबर 26.01 09.01
21 दिसंबर 23.07 07.06
22 दिसंबर 23.03 06.06
23 दिसंबर 22.02 06.04
चित्र- धूप में छत पर पतंग उड़ाते हुए।
सर्दी के तेवर फिर तीखे
bho_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva hin_Deva hin_Deva